**ELŐTERJESZTÉS**

Tiszavasvári Város Önkormányzata Képviselő-testületének

**2020. február 27-én** tartandó **rendes** ülésére

Az előterjesztés tárgya: **A gyermekétkeztetésre vonatkozó szerződések módosításáról**

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna Igazgatási és szociálpolitikai osztályvezető

Ügyiratszám: TPH/1052/2020.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22 pont |
| Szociális és Humán Bizottság | SZMSZ 5. sz. melléklet 1.9. pont |

Az ülésre meghívni javasolt szervek, személyek:

|  |  |  |
| --- | --- | --- |
| dr. Groncsák Andrea | Tiva-Szolg Kft. ügyvezető | [groncsakandrea@gmail.com](mailto:groncsakandrea@gmail.com) |
| Huri-Szabó Szilvia | Városi Kincstár igazgató | [huri.szaboszilvia@varosikincstar.t-online.hu](mailto:huri.szaboszilvia@varosikincstar.t-online.hu) |
| Moravszki Zsoltné | Egyesített Óvodai Intézmény intézményvezető | [moromariann@freemail.hu](mailto:moromariann@freemail.hu)  [ekaovoda@gmail.com](mailto:ekaovoda@gmail.com) |
| Pájer Attila | Nyíregyházi Szakképzési Centrum kancellár | [centrum@nyiregyhaziszc.hu](mailto:centrum@nyiregyhaziszc.hu) |
| Gaszperné Román Margit | Nyíregyházi Tankerületi Központ igazgató | [nyiregyhaza@kk.gov.hu](mailto:nyiregyhaza@kk.gov.hu) |
|  |  |  |

Tiszavasvári, 2020. február 21.

***Krasznainé dr. Csikós Magdolna***

témafelelős

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez –**

**A gyermekétkeztetésre vonatkozó szerződések módosításáról**

**Tisztelt Képviselő-testület!**

A gyermekétkeztetés biztosítása az önkormányzat kötelező feladatai közé tartozik, melyet a Tiva-Szolg Kft. és a gyermekek napközbeni ellátása – bölcsőde - tekintetében a Tiszavasvári Bölcsőde útján biztosít az önkormányzat.

1. **A szerződés módosítása vált szükségessé az alábbiak okán:**

1. 2019 decemberében fogadta el a képviselő-testület a 42/2019. (XII.19.) önkormányzati rendelettel a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 6/2018. (III.29.) önkormányzati rendelet módosítását, melyben a rendelet 1. és 2. sz. mellékletében meghatározott térítési díjak emelkedése került beépítésre.

**Ezzel elfogadásra került a térítési díjak 2020. február 1. napjától történő 20%-os emelése.**

**Ennek szerződésben való rendezése miatt is mindenképpen indokolt annak módosítása.**

2. Javaslom továbbá a szerződés alábbiakban beidézett, 1. sz. mellékletében szereplő táblázat törlését, mert az adagszámok folyamatosan változnak, így ez a táblázat már nem időszerű.

**„A Kft. által biztosítandó adagszámok**

**(tanítási naponként)**

**Gyermekétkeztetés:**

|  |  |  |  |  |  |
| --- | --- | --- | --- | --- | --- |
| **Intézmény** | **Reggeli** | **Tízórai** | **Ebéd** | **Uzsonna** | **Vacsora** |
| Tiszavasvári Egyesített Óvodai Intézmény | - | 360 | 360 | 360 | - |
| Tiszavasvári Általános Iskola | - | 600 | 700 | 400 | - |
| Nyíregyházi Szakképzési Centrum Tiszavasvári Szakgimnáziuma,  Szakközépiskolája, és Kollégiuma | 40 | 40 | 100 | 40 | 40 |
| Tiszavasvári Váci Mihály Gimnázium |  | - | 70 | - | - |
| **Összesen:** | **40** | **1570** | **1800** | **1370** | **40** |

A fenti adagszámok átlagértékeket tartalmaznak, tőlük a tényleges adagszámok 15%-kal eltérhetnek.”

3. A későbbi egyszerűbb kezelhetőség miatt javaslom a 2. sz. melléklet törlését, és annak a szerződés szövegében való rendeleti szabályozásra való utalását a térítési díjak tekintetében, hiszen a térítési díjakat minden évben felül kell vizsgálni, így a szerződést nem kell miden alkalommal módosítani emiatt.

4. Fentiek értelmében a korábbi 3. sz. melléklet sorszáma 1. sz. mellékletre változik.

5. Pontosítani szükséges a Kft. részére fizetendő ellenértéket is, a 2. sz. melléklet törlése miatt.

A Szolgáltató Kft.-vel kötött korábbi közétkeztetési megállapodás értelmében az étkeztetés ellenértéke a nyersanyagnorma plusz még a nyersanyagnorma 100 %-a, mint rezsiköltség.

Ebből következően a szerződés I. 4. pontjába az alábbi szövegezés kerülne:

*„A Kft. ennek a feladatnak az ellátásáért a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendeletben meghatározott térítési díjaknak megfelelő összeg 200 %-ára jogosult, melynek a fele a nyersanyagköltség, a másik fele pedig a rezsiköltséget tartalmazza.”*

1. **A szerződő és együttműködő felek javaslatai a szerződés módosításával kapcsolatban az alábbiak:**

**A szerződés megküldésre került mind a szerződő, mind az együttműködő felek részére javaslattételre. Az alábbi javaslatok érkeztek.**

1. A Nyíregyházi Tankerületi Központ javasolja a szerződésben a Tiszavasvári Általános Iskola nevét Tiszavasvári Kabay János Általános Iskolára változtatni, mivel az intézmény neve módosult.

2. A Városi Kincstár javasolja a Városi Kincstár és az Egyesített Óvodai Intézmény szerződő partnerként való szerepeltetését pénzügyi elszámolási okokra hivatkozással, valamint az alábbi adatok szerződésben való szerepeltetését:

**A szerződés értéke, a számlakiegyenlítés módja, határideje, fizetési ütemezés**

A szerződés prognosztizált értéke megegyezik a várható étkezési napok, valamint a Kft. részére fizetendő szolgáltatási díjak alapján kiszámított, az intézmények mindenkori költségvetésében tervezett értékkel.

**A szerződés prognosztizált értéke 2020. évben (2020.03.01-2020.12.31. időszakra):**

**Óvoda: Kincstár:**

Nettó ár: 31.150.000.-Ft Nettó ár: 78.480.000.-Ft

ÁFA: 8.410.500.-Ft ÁFA: 21.189.600.-Ft

**Összesen: 39.560.500.Ft** **Összesen: 99.669.600.-Ft**

A fizetés módja: banki átutalás

A fizetés határideje: a számla kiállításától számított 8 banki nap

|  |  |  |
| --- | --- | --- |
| **Tárgyévi fizetési ütemezés:**  *adatok:Ft-ban* | | |
| **Hónap** | **Óvoda** | **Kincstár** |
| **Várható bruttó kifizetés** | |
| Március | 5.190.000.- | 13.188.650.- |
| Április | 5.163.000.- | 13.788.200.- |
| Május | 5.026.000.- | 13.146.000.- |
| Június | 4.494.000.- | 10.952.000.- |
| Július | 1.236.000.- |  |
| Augusztus | 1.294.000.- |  |
| Szeptember | 2.497.000.- | 6.784.750.- |
| Október | 4.730.000.- | 13.985.000.- |
| November | 4.925.000.- | 13.362.000.- |
| December | 4.978.500.- | 14.463.000.- |
| **Összesen:** | **39.560.500.-** | **99.669.600.-** |

***A Városi Kincstár által megküldött adott évre vonatkozó ellenérték meghatározását nem javaslom a szerződésben feltüntetni, mivel a szerződés tárgya a feladatellátás átadása a Tiva-Szolg Kft. részére. Erre figyelemmel így szerződő felekként továbbra is csupán az Önkormányzatot és a Kft-t javaslom meghatározni.***

A szerződés I. 7.) pontjában javaslom megjelölni az alábbi utalással a Kft., a Városi Kincstár és az Óvoda közötti külön szerződés megkötésének szükségességét:

***„Az intézményi étkeztetés ellátása érdekében a Kft. a Városi Kincstárral és a Tiszavasvári Egyesített Óvodai Intézménnyel a gazdálkodási szabályzatuknak történő megfelelés érdekében egyedi szerződést köt.”***

3. A Nyíregyházi Szakképzési Centrum javaslata az alábbiakat tartalmazza:

*„A Centrum tudomással bír arról, hogy az étkezési térítési díjak mindenkori mértékét az Önkormányzat az Alaptörvény 32. cikk (2) bekezdésében kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 147. § (1) és 151.§ (2) bekezdéseiben kapott feladatkörében eljárva állapítja meg.*

*Ezen döntések alapján a Megállapodás módosítása nem szükséges, hiszen az időszakonként hozott új döntések automatikusan az alap Megállapodásban hivatkozott helyi rendelet helyébe lépnek.*

*Kérem, hogy a térítési díjak megállapításról szóló mindenkori döntésekről szíveskedjenek tájékoztatni minket.”*

**Ezzel egyidőben a Szakképzési Centrum javasolja a határozat-tervezet 2. sz. mellékletét képező 3 oldalú megállapodás módosítást is** a közétkeztetési feladatok ellátását végző fél adatai és az intézmény elnevezésében, valamint a kapcsolattartási adatokban bekövetkezett változások miatt.

A határozat-tervezet 1. sz. mellékletét képezi egy egységes szerkezetű szerződés-tervezet, melyeken ***piros színnel emeltem ki a változásokat.***

A Szakképzési Centrum által megküldött módosító okirat pedig a határozat-tervezet 2. sz. mellékletét képezi. **Ezzel a módosítással a Tiszavasvári Város Önkormányzata 236/2015. (X.29.) Kt. sz. határozattal elfogadott 3 oldalú megállapodása módosul.**

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és mellékletei elfogadására.

Tiszavasvári, 2020. február 21.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……./2020. (II. …..) Kt. számú**

**határozata**

**A gyermekétkeztetésre vonatkozó szerződések módosításáról**

*(amely a Tiszavasvári Településszolgáltatási és Vagyonkezelő Nonprofit Kft. taggyűlése vonatkozásában a ……../2020.(II…...) számú alapítói határozatnak minősül)*

Tiszavasvári Város Képviselő-testülete „**A gyermekétkezetésre vonatkozó szerződésről”** tárgyú előterjesztéssel kapcsolatban az alábbi döntést hozza:

1. Jóváhagyja a határozat 1. sz. mellékletét képező, gyermekétkezetésre vonatkozó szerződést, valamint a határozat 2. sz. mellékletét képező megállapodás módosítást, és felhatalmazza a polgármestert annak aláírására.
2. Felkéri a polgármestert, hogy a Képviselő-testület döntéséről haladéktalanul értesítse a a szerződésben érintett feleket.

**Határidő:** azonnal  **Felelős:** Szőke Zoltán polgármester

1. melléklet „***A gyermekétkeztetésre vonatkozó szerződések módosításáról”*** szóló …./2020.(II…….) Kt. számú határozathoz

**Szerződés**

**Szerződő felek:**

mely létrejött egyrészről **Tiszavasvári Város Önkormányzata** (továbbiakban: Önkormányzat) /székhely: 4440 Tiszavasvári, Városháza tér 4. sz./ képviseletében Szőke Zoltán polgármester,

másrészről a **Tiva-Szolg Nonprofit Kft.** (továbbiakban: Kft.) /székhely: 4440 Tiszavasvári, Városháza tér 4. sz./ képviseletében dr. Groncsák Andrea ügyvezető

**Együttműködő partnerek:**

* 1. Nyíregyházi Tankerületi Központ, székhely: 4400 Nyíregyháza Sóstói u. 31/b (Képviseli: Gaszperné Román Margit igazgató)
  2. Tiszavasvári Egyesített Óvodai intézmény, székhely: 4440 Tiszavasvári, Ifjúság u. 8. (Képviseli: Moravszki Zsoltné mb. intézményvezető)
  3. Városi Kincstár Tiszavasvári, székhely: 4440 Tiszavasvári, Báthory u. 6. (Képviseli: Huri-Szabó Szilvia igazgató)
  4. Nyíregyházi Szakképzési Centrum, ~~Tiszavasvári Szakgimnáziuma, Szakközépiskolája, és Kollégiuma,~~

Székhely: 4400 Nyíregyháza, Dugonics u. 10.-12. (Képviseli: Pájer Attila kancellár)

~~4440 Tiszavasvári, Petőfi u. 1. (Képviseli: Gurbánné Papp Mária főigazgató)~~

között a mai napon az alábbi feltételekkel:

**Előzmény:**

A TIVA-SZOLG Nonprofit Kft-be történő beolvadás következtében a Közétkeztetési Nonprofit Kft. jogutódlással megszűnt 2019. június 13. napjával, jogutódja a TIVA-SZOLG Nonprofit Kft. lett.

A korábbi, gyermekétkezetésre vonatkozó Tiszavasvári Város Önkormányzata képviselő-testülete által a 4/2018. (I.25.) Kt. sz. határozattal elfogadott, gyermekétkezetési feladatra vonatkozó szerződés jelen szerződés megkötésével megszűnik. Jelen szerződés a korábbi aktualizálása.

A Magyarországi Magiszter Alapítványt 2019. szeptember 1-jétől a szerződésből törölni szükséges. Így ezen szerződés aláírásával a korábbi, 2019. június 13. napjától hatályos szerződés megszűnik.

**2020. február 1-jétől a térítési díjak emelkedtek, és a felek módosító javaslatokkal éltek, így a szerződés 2020. március 1. napjától módosul.**

1. **A Kft. által ellátandó feladatokról**
2. Kft. vállalja **a Városi Kincstár Tiszavasvári** 4440 Tiszavasvári, Báthory u. 6. (továbbiakban: Városi Kincstár) által megrendelt főzési adagszám előállítását a **Tiszavasvári Kabay János Általános Iskola** Tiszavasvári, Ifjúság utca 8. sz. alatti (továbbiakban: Kabay), a **Tiszavasvári Egyesített Óvodai Intézmény** Tiszavasvári, Gombás András 8B. sz. alatti (továbbiakban: Óvoda) és a **Nyíregyházi SZC, Tiszavasvári Szakgimnáziuma, Szakközépiskolája, és Kollégiuma** Tiszavasvári, Petőfi utca 1. sz. alatti (továbbiakban: Szakképzési Centrum) konyháiban.

A Kft. vállalja az alábbi intézmények székhelyén, telephelyén, intézményegységében, illetve tagintézményében a közétkeztetés lebonyolítását az alábbiak szerint:

**Tiszavasvári Egyesített Óvodai Intézmény:**

Tiszavasvári, Gombás András u. 8B. sz. alatti főzőkonyhában és tálalókonyhában, továbbá az Ifjúság u. 8. sz., Vasvári Pál u. 67/a. sz., Egység u. 4. F-G szám alatti tálalókonyhákban.

**Tiszavasvári Kabay János Általános Iskola:**

Tiszavasvári, Ifjúság u. 8. sz. alatti tálalókonyhában, főzőkonyhában és ebédlőben, továbbá a Vasvári Pál u. 97/A. sz. alatti tálalókonyhákban és ebédlőkben.

**Tiszavasvári Váci Mihály Gimnázium:**

Tiszavasvári, Hétvezér u. 19. sz. alatti tálalókonyhában és ebédlőben

**Nyíregyházi SZC, Tiszavasvári Szakgimnáziuma, Szakközépiskolája, és Kollégiuma**

Tiszavasvári, Petőfi u. 1. sz. alatti főzőkonyhában, ebédlőben.

1. Kft. vállalja, hogy a leadott étkezési megrendelési igényeiket folyamatosan, zökkenőmentesen kielégíti, az étkeztetési, konyhai üzemeltetési feladatokat teljes körűen ellátja.
2. Kft. vállalja ~~az 1. sz. mellékletben szereplő~~  a részére előzetesen megadott, várható adagszámok szerinti étkeztetési igény kielégítését.
3. A Kft. ennek a feladatnak az ellátásáért a ~~2. sz. mellékletben feltüntetett térítési díjra~~ gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendeletben meghatározott térítési díjaknak megfelelő összeg 200 %-ára jogosult, melynek a fele a nyersanyagköltség, a másik fele pedig a rezsiköltséget tartalmazza.

A Kft. az óvoda esetén az Egyesített Óvodai Intézménynek, a többi intézmény esetén a Városi Kincstárhoz benyújtott számláján köteles feltüntetni **az 1. pontban meghatározott intézmények részére** nyújtott szolgáltatás részletezését. A számla benyújtására két hetes szolgáltatási időszakonként van mód. A számla kiállítását megelőzően a Kft. vállalja a Városi Kincstárral történő egyeztetést a leadott megrendelés és a nyújtott szolgáltatás eltéréseinek kiküszöbölése érdekében. Az így készült, egyeztetett számla ellenértékét a Városi Kincstár, illetve az Egyesített Óvodai Intézmény 8 munkanapon belül átutalja a Kft. bankszámlájára.

Az Önkormányzat által igényelt rendezvények és a rendkívüli étkeztetési feladatok eseti díja egyéni megállapodás tárgyát képezi.

1. A szerződő felek közötti gazdasági és pénzügyi tranzakciók a Városi Kincstár illetve a Tiszavasvári Egyesített Óvodai Intézmény közreműködésével kerülnek lebonyolításra.

Az átutalt összeg célirányos felhasználását az Önkormányzat a helyszínen is jogosult ellenőrizni.

A térítési díjak változtatásának szándékát részletes indoklással a Kft. köteles írásban jelezni az Önkormányzat irányába.

1. A Kft. kötelezi magát különösen az alábbi feladatok ellátására:
   1. Nyersanyag szükséglet beszerzése
   2. Ételek elkészítése /főzés/
   3. Az I. pontban szereplő intézmények tálalókonyháihoz történő kiszállítás
   4. Közvetlen, azonnali fogyaszthatóság biztosítása
   5. Terítés, tálalás, melegítés, melegen tartás
   6. Mosogatás
   7. Egyéb előkészítő és befejező munkálatok, főzőkonyha tisztán tartása.
2. Az étkezési igényt **a Városi Kincstár erre kijelölt ügyintézőjénél kell** jelezni. Az I. 1.) pontban megjelölt intézmények a tárgynapot megelőző nap 12.00 óráig közvetlenül a Kft. részére jelentik le igényeiket dokumentálható módon (e-mail, telefax). A Kft. kötelezi magát arra, hogy a már megrendelt adagszámhoz képest az étkezési igények lemondására lehetőséget biztosít, melynek részletes feltételeiről minden érintett intézmény tájékoztatást kap.

**Az intézményi étkeztetés ellátása érdekében a Kft. a Városi Kincstárral és a Tiszavasvári Egyesített Óvodai Intézménnyel a gazdálkodási szabályzatuknak történő megfelelés érdekében egyedi szerződést köt.**

9. ) A Kft. a konyhák szabad kapacitásaival önállóan rendelkezik, de az intézmények étkezőjének rendezvényre történő használatát a Nyíregyházi Tankerületi Központ, Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiumának, igazgatójával/az illetékes intézmény-vezetőkkel egyezteti.

Az I. 1.) pontban megjelölt intézmények – a nemzeti köznevelésről szóló 2011. évi CXC. törvény 76. § (6) bekezdése alapján - vállalják, hogy szabad helyiségeiket biztosítják a Kft. számára társadalmi és családi rendezvények lebonyolítása céljából, amennyiben az nem zavarja az intézményben folyó tevékenységet.

10.) A Kft. vállalja a minőségbiztosítási feltételeknek a működtetés során felmerülő új igényekhez történő igazítását. A Kft. vállalja, hogy a jogszabályok által előírt korcsoportonkénti tápanyagszükségletnek megfelelő étkezést biztosít.

1. A Kft. vállalja, hogy a szerződésben meghatározott intézményi étkeztetési feladatot jó minőségben látja el. Az Önkormányzat, a Városi Kincstár, a szolgáltatást igénybe vevő intézmények vezetői, valamint a szülői közösség szerveződései útján érkezett minőségi észrevételeket figyelembe veszi az előírásokhoz, és lehetőségekhez mérten, illetve szükség esetén részükre megfelelő tájékoztatást nyújt.

A Kft. vállalja, hogy öt munkanapon belül megvizsgálja a szolgáltatás nem megfelelő színvonalon történő ellátására irányuló bejelentést, ennek eredményéről öt munkanapon belül írásbeli tájékoztatást nyújt az Önkormányzat részére.

A szerződés teljesítését érintő lényeges körülményekben bekövetkező változásokról, illetve eseményekről az Önkormányzat kijelölt kapcsolattartója útján haladéktalanul köteles tájékoztatni az Önkormányzatot, és köteles haladéktalanul válaszolni a hozzá intézett kérdésekre.

1. A Kft. kijelenti, hogy a feladatellátáshoz szükséges vonatkozó jogszabályokat, szakhatósági előírásokat, szakmai követelményeket és nyilvántartási kötelezettségeket ismeri és betartja, a megfelelő és szükséges engedélyekkel rendelkezik, illetve azok módosítása iránt jelen szerződés aláírását követő 30 napon belül intézkedik.
2. A Kft. kijelenti, hogy a közbeszerzésekről szóló 2015. évi CXLIII. törvény 9. § (1) bekezdés h.) pontjában foglaltaknak megfelel.
3. Az intézményekben, valamint a Kft. érdekkörében e szerződés teljesítésével összefüggésben felmerülő közleményeket a megrendelő dokumentálható módon (e-mail üzenettel, faxon) juttatja el. Előzetes egyeztetés során állapítják meg a felek a szolgáltatás megkezdéséig a kapcsolattartóik elérhetőségét. A Kft. vállalja, hogy az általa kijelölt kapcsolattartó vagy helyettesítője folyamatos elérhetőségét biztosítja, mind az intézmények, mind az Önkormányzat kapcsolattartója számára.
4. Az intézmények szükséges és indokolt igényeihez mérten a Kft. vállalja a feladatellátást, illetve kötelezi magát arra, hogy az étkeztetés szervezésével az intézményi tevékenység zavartalanságát garantálja.
5. **A szerződés tartama, felülvizsgálata**

1) **Jelen szerződést a felek 2020. március 1. napjától 2023. január 31. napjáig terjedő időtartamra kötik.**

2) Tiszavasvári Város Önkormányzata, mint Alapító kijelenti, hogy a Kft. közhasznú tevékenysége során olyan közfeladatot lát el, amelyet **Magyarország helyi önkormányzatairól szóló 2011. évi CLXXXIX tv. 13.§ (1) bekezdése**, valamint a gyermekek védelméről és a gyámügyi igazgatásról szóló 1997. évi XXXI. törvény 21. §-ában foglaltak alapján az Önkormányzatnak kell ellátnia.

3) Az egészségmegőrzés, betegségmegelőzési tevékenységet a Kft. a speciális, egyes betegség csoportokhoz ill. érzékenységre tekintettel összeállított étrenddel segíti. A hátrányos helyzetű csoportok társadalmi esélyegyenlőségének segítését és a közhasznú szervezetek számára biztosított - csak közhasznú szervezetek által igénybe vehető szolgáltatásokat - pedig alkalomszerűen, karitatív célú étkeztetéssel látja el.

4) Tiszavasvári Város Önkormányzata, mint Alapító, kijelenti, hogy a Kft. üzletszerű gazdasági tevékenységét kizárólag a közhasznú tevékenység céljainak megvalósítása érdekében végzi. Ezen célok elérését az üzletszerű gazdasági tevékenységek nem veszélyeztethetik.

5.) A Kft. köteles biztosítani a szerződés szerinti szolgáltatás folyamatosságát addig, amíg erre az esetleges új szerződő fél írásban kötelezettséget nem vállal.

6) A közétkeztetés biztosítása érdekében a szolgáltatás folyamatosságának biztosítására vonatkozó kötelezettség a szerződés lejártának, ill. felmondásának esetére is terheli a Kft.-t, amíg az Önkormányzat nem köt szerződést a jelenlegi, ill. egy másik szolgáltatóval.

7) A Kft. jelen okirat aláírásával kijelenti, hogy az ellátottak személyes adatainak védelmére vonatkozó jogszabályi rendelkezéseket ismeri, és azokat betartja, illetve betarttatja.

8) A Kft. vállalja, hogy a feladat ellátásához szükséges képzettséggel és szakértelemmel, illetve alkalmazási feltételekkel rendelkező megfelelő munkaerő alkalmazásával látja el feladatát.

A Kft. a dolgozói által okozott szándékos vagy gondatlan károkozásért teljes körű és korlátlan felelősséget vállal. A Kft. kötelezettsége teljesítéséhez közreműködőt saját felelősségére vehet igénybe.

9) A feladat ellátása során a I/1. pontban felsorolt feladat-ellátási helyeken vagy annak ellátottjaival kapcsolatos kárenyhítő vagy költségkímélő, takarékos megoldások alkalmazását, az ehhez szükséges intézkedéseket a helyiségek bérletére vonatkozó szerződések tartalmazzák.

10) A Kft. kijelenti, hogy lejárt köztartozása nincs, és tudomásul veszi, hogy a jelen szerződés tárgyát képező szolgáltatásnak alvállalkozásba adása az Önkormányzat előzetes írásbeli hozzájárulása nélkül tilos.

11) Amennyiben a jelen szerződésben meghatározott feladat ellátását a Kft. nem vagy nem megfelelően teljesíti, akkor az Önkormányzatot megilleti a rendkívüli felmondás joga. A rendkívüli felmondás annak írásbeli közlésétől számított 30. nappal lép hatályba.

A rendkívüli felmondás joga a Kft.-t nem illeti meg.

1. **A Kft. részére a működéshez szükséges tárgyi feltételek biztosítása**

1) Az intézményi étkeztetés ellátása érdekében a Kft. az alábbi ingatlanok tekintetében bérleti szerződést köt az **Önkormányzat**, **Nyíregyházi Szakképzési Centrum** valamint a Nyíregyházi Tankerületi Központ intézményeivel:

**Tiszavasvári Egyesített Óvodai Intézmény:**

a 2283/1. hrsz.-ú, a valóságban Tiszavasvári, Gombás András u. 8B. sz., a 20795/3. hrsz.-ú, a valóságban az Ifjúság u. 8. sz., a 755. hrsz.-ú, a valóságban a Vasvári Pál u. 67/a. sz., a 736 hrsz.-ú, a valóságban az Egység u. 4. F-G szám alatti tálalókonyhákra vonatkozóan.

**Tiszavasvári Kabay János Általános Iskola:**

a 20795/3. hrsz.-ú, a valóságban Tiszavasvári, Ifjúság u. 8. sz. alatti főzőkonyhára, a két bejáratú garázsból egy gépkocsiállásra, a 822/2/A/2. hrsz.-ú, a valóságban a Vasvári Pál u. 97/A. sz. alatti tálalókonyhákra vonatkozóan.

**Tiszavasvári Váci Mihály Gimnázium:**

a tiszavasvári 2835 hrsz-ú, a valóságban a Hétvezér u. 19. sz. alatti tálalókonyhára vonatkozóan.

**Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiuma:**

A 2443 hrsz-ú, a valóságban a Tiszavasvári, Petőfi u. 1. sz. alatti főzőkonyhára vonatkozóan.

- A megkötendő bérleti szerződés ezen ingatlanok konyha és kiszolgáló helyiségeinek, mosókonyhájának, raktárainak és a vagyonleltárban ezen helyiségekben található mennyiségben és értékben, illetve csak mennyiségben nyilvántartott valamennyi eszközének használatát biztosítja a Kft. számára.

- Ezen vagyontárgyak hasznosítására - így a bérbeadására is - vonatkozó szerződést az önkormányzat vagyonáról és a vagyongazdálkodásról szóló mindenkor hatályos rendelet rendelkezései alapján köthet az Egyesített Óvodai Intézmény vezetője. A Nyíregyházi Tankerületi Központ, és Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiumának a vagyontárgyak hasznosítására vonatkozóan az Önkormányzattal kötött vagyonkezelési szerződés alapján köteles eljárni.

- Az Önkormányzat felhívására kötelesek a számviteli előírásoknak megfelelő vagyonleltár elkészítésében közreműködni. A vagyontárgyak felújítása, fejlesztése és ennek költsége az Önkormányzatot terheli.

- A szerződés lejáratakor a Kft. az átvevő leltárban szereplő mennyiségben és használatra alkalmas minőségben köteles visszaszolgáltatni az átvett eszközöket.

- A rendelkezésre bocsátott vagyon jelen szerződés teljesítésével összefüggésben történő, azaz célirányos felhasználását az Önkormányzat a helyszínen is jogosult ellenőrizni.

A Kft. az Önkormányzat részére évente egyszer írásbeli beszámolót készít.

1. **Záró rendelkezések**

1) Jelen Szerződést a Felekmagukra nézve kötelezőnek tekintik. A jelen megállapodásban nem szabályozott kérdésekben a Ptk. mindenkor hatályos rendelkezései irányadóak.

2) Jelen Szerződés valamely kikötésének érvénytelensége nem érinti a többi rendelkezés érvényességét. Felek kötelesek az érvénytelen kikötést olyan rendelkezéssel helyettesíteni, amely leginkább megfelel a Felek jelenlegiszerződéses akaratának és a mindenkori jogszabályoknak.

3) Felek bármely jogvita esetére megállapodnak abban, hogy ezt elsősorban egymás között nemperes úton rendezik, ennek eredménytelensége esetén - a pertárgy értékétől függően - a Nyíregyházi Törvényszék kizárólagos illetékességét kötik ki.

4) Jelen szerződés a mellékletekkel együtt készült, amelyet a felek elolvastak, megértettek és közös értelmezés után, mint akaratukkal mindenben megegyezőt 6 (hat) egymással szó szerint megegyező eredeti példányban írtak alá.

5) Jelen szerződésben a Nyíregyházi Tankerületi Központ, a Tiszavasvári Egyesített Óvodai Intézmény, és a Városi Kincstár és a Nyíregyházi Szakképzési Centrum, Tiszavasvári Szakgimnáziuma, Szakközépiskolája, és Kollégiuma, együttműködő partnerként vesz részt.

1. 2020. március 1. napjával a 274/2019. (VII.25.) Kt. sz. határozattal elfogadott szerződés megszűnik.

Tiszavasvári, 2020.. ……… Tiszavasvári, 2020. …………..

……………………………………. ……………………………………………

**Tiszavasvári Város Önkormányzata TIVA-Szolg Nonprofit Kft**

**képviseli: képviseli:**

**Szőke Zoltán polgármester dr. Groncsák Andrea ügyvezető**

Tiszavasvári, 2020. …………….

**~~……………………………………………………~~**

**pénzügyi ellenjegyző**

Tiszavasvári, 2020. …………….

………………………………………….

**Tiszavasvári Egyesített Óvodai Intézmény**

**képviseli**

**Moravszki Zsoltné intézményvezető**

Tiszavasvári, 2020. …………….

…………………………………….

**Városi Kincstár Tiszavasvári**

**Képviseli:**

**Huri-Szabó Szilvia**

**igazgató**

A jelen szerződésben foglaltakat tudomásul veszem:

Nyíregyháza, 2020. …………..

……………………………………………………………….

**Nyíregyházi Szakképzési Centrum,**

**képviseli:**

**Pájer Attila**

**kancellár**

Nyíregyháza, 2020. …………..

……………………………………………………………………………….

**Nyíregyházi Tankerületi Központ**

**képviseli**

**Gaszperné Román Margit igazgató**

1. sz. melléklet a ……/2020.(……….) Kt. sz. határozathoz

**A Kft. által biztosított étkeztetések időpontjai\***

**Tiszavasvári Egyesített Óvodai Intézmény:**

**-** tízórai: 800-900 Útvonal: Ifjúság u., Vasvári Pál u., Egység u.,

**-** ebéd: 1100-1230 Útvonal: Ifjúság u., Vasvári Pál u., Egység u.

- uzsonna: Ebéddel együtt biztosítva

**Tiszavasvári Általános Iskola:**

Ifjúság u. 8. sz.:

- tízórai: 940

- ebéd: 1130 -1400

- uzsonna: 1515 -1600

Vasvári Pál u. 95. sz.:

- tízórai: 800

- ebéd: 1130 -1400

- uzsonna: ebéddel együtt biztosítva

Nyíregyházi Szakképzési Centrum Tiszavasvári Szakgimnáziuma, Szakközépiskolája, és Kollégiuma

Petőfi u.1. sz.:

**-** reggeli: 600-730

- ebéd: 1130-1430

- vacsora: 1830-1930

Hétvezér u. 19.:

- ebéd: 1230-1430

\* Az étkeztetések időpontjai az intézményvezetők kérésére rendkívüli esetekben eltérhetnek a fentiektől.

2. melléklet „***A gyermekétkeztetésre vonatkozó szerződések módosításáról”*** szóló …./2020.(II…….) Kt. számú határozathoz

**Megállapodás Módosítása\_2**

**közétkeztetési feladatok ellátására**

mely létrejött egyrészről:

**Nyíregyházi Szakképzési Centrum 163105**

Székhely és postázási címe: 4400 Nyíregyháza, Dugonics u. 10-12.

Adószám: 15832070-2-15

Számlaszám: 10044001-00335302-00000000

Számlavezető pénzintézet: Magyar Államkincstár

tel: (06 42) 512 371

E-mail: centrum@nyiregyhaziszc.hu

Képviseli: Pájer Attila kancellár, mint megbízó (a továbbiakban: **Centrum**)

**másodrészről:**

**Tiszavasvári Város Önkormányzata**

székhelye: 4440 Tiszavasvári, Városháza tér 4.

törzsszáma: 732462

adóigazgatási azonosító száma: 15732468-2-15

bankszámlaszáma: 11744144-15404761

statisztikai számjele: 15732468-8411-321-15

tel: (06-42) 520-500

E-mail: tvonkph@tiszavasvari.hu

Képviseli: Szőke Zoltán polgármester, mint feladat ellátásért felelős fél (a továbbiakban: **Önkormányzat**)

**harmadrészről a**

**Tiszavasvári Településszolgáltatási és Vagyonkezelő Nonprofit Korlátolt Felelősségű Társaság (TIVA-Szolg Nonprofit Kft.)**

székhelye: 4440 Tiszavasvári, Városháza tér 4.

cégjegyzékszáma: 15-09-063127

adószáma: 11255644-2-15

bankszámlaszáma: 68700016-10131501-00000000 Takarékbank Zrt Tiszavasvári fiók,

tel: (06 42) 275 425

E-mail: [tivaszolgnonprofit@gmail.com](mailto:tivaszolgnonprofit@gmail.com)

képviseli: dr. Groncsák Andrea ügyvezető, - mint a Tiszavasvári Közétkeztetési Nonprofit Kft. jogutódjaként a feladat ellátást végző fél (a továbbiakban: **TIVA-Szolg Kft.)**

* Együttesen **Felek** között alulírott napon és helyen alábbi feltételekkel:

1. **ELŐZMÉNYEK**

Felek rögzítik, hogy Tiszavasvári Város Önkormányzata, a Tiszavasvári KözétkeztetésiNonprofit Kft. és a Klebelsberg Intézményfenntartó Központ (a továbbiakban: KLIK) megállapodást kötöttek a Tiszavasvári Középiskola, Szakiskola és Kollégiumra vonatkozóan közétkeztetési feladatok ellátására tárgyában.

A Megállapodás módosításával a KLIK helyébe, annak jogutódjaként 2015. 07. 01. napjától kezdődő hatállyal a Centrum lépett be (továbbiakban: Megállapodás).

A Tiszavasvári Közétkeztetési Nonprofit Kft. átalakulással megszűnt, és **2019. 06. 13. napján** beolvadt a TIVA-Szolg Kft-be. A beolvadással **a TIVA-Szolg Kft. a Nonprofit Kft. jogutódja lett.**

Önkormányzat a gyermekétkeztetési feladatok ellátásával továbbiakban TIVA-Szolg Kft.- bízta meg.

A korábbi, Nyíregyházi SZC Tiszavasvári Középiskolája, Szakiskolája és Kollégiuma jelenlegi elnevezése: Nyíregyházi SZC Tiszavasvári Szakgimnáziuma, Szakközépiskolája és Kollégiuma.

1. **A Tiszavasvári Város Önkormányzata 236/2015. (X.29.) Kt. sz. határozattal elfogadott 3 oldalú megállapodása az alábbiakban módosul:**
2. Jogutódlás következtében ahol a Megállapodás Nonprofit Kft.-t nevez meg, ott a továbbiakban TIVA-Szolg Kft-t kell érteni.
3. A megállapodás VI. Egyéb rendelkezések része 6.) pontja az alábbiakkal egészül ki:

Felek kapcsolattartói adatai továbbiakban:

**Centrum részéről:** Szabó Zoltán tagintézmény igazgatója,

Tel: 06/70/1980-057, 42-520-045, E-mail: [vpkszk@vpkszk.sulinet.hu](mailto:vpkszk@vpkszk.sulinet.hu)

**TIVA-Szolg Kft. részéről:** dr. Groncsák Andrea ügyvezető,

Tel:(06/42/ 275 425, Email: [tivaszolgnonprofit@gmail.com](mailto:tivaszolgnonprofit@gmail.com)

**Önkormányzat részéről:** Krasznainé dr. Csikós Magdolna

Tel: 42/520-500, Email: csikos.magdolna@tiszavasvari.hu

A Megállapodással érintett tagintézmény elnevezése és címe: Nyíregyházi SZC Tiszavasvári Szakgimnáziuma, Szakközépiskolája és Kollégiuma, 4440 Tiszavasvári, Petőfi Sándor utca 1. E-mail: [vpkszk@vpkszk.sulinet.hu](mailto:vpkszk@vpkszk.sulinet.hu), Tel: 42-520-045.

1. Felek kijelentik, hogy jelen Megállapodás-módosítás kizárólag a közétkeztetési feladatok ellátását végző fél adatai és az intézmény elnevezésében, valamint a kapcsolattartási adatokban bekövetkezett változás miatt jött létre, a Megállapodás jelen megállapodásmódosítással nem érintett részei változatlan formában fennmaradnak. Jelen megállapodásmódosítás az alap megállapodással és azok módosításaival együtt érvényes.
2. Jelen megállapodás módosítás hatályba lépésének az időpontja 2020. március 1.
3. Jelen megállapodásmódosítás 2 (kettő) oldalból áll és 3 (három) eredeti példányban készül, melyből 1-1 példány feleket, 1 példány a tagintézményt illeti meg. Felek elolvasás és közös értelmezés után, mint akaratukkal mindenben megegyezőt jóváhagyólag aláírják.

**Tiszavasvári, 2020. …………….., Nyíregyháza, 2020. …………………**

|  |  |  |
| --- | --- | --- |
| **.…………………………………….** |  | **.………….…………………………….** |
| Tiszavasvári Város Önkormányzat |  | Nyíregyházi Szakképzési Centrum |
| Szőke Zoltán polgármester |  | Pájer Attila kancellár |

|  |  |  |
| --- | --- | --- |
| **.…………………………………….** |  |  |
| TIVA-Szolg Nonprofit Kft. |  |  |
| dr. Groncsák Andrea ügyvezető |  |  |

Pénzügyi Ellenjegyző:

|  |  |  |
| --- | --- | --- |
| **…………………………….** |  | **…………………………….** |
| Tiszavasvári Város Önkormányzat |  | Nyíregyházi Szakképzési Centrum |

………………………………………..